b"\n_START_ARTICLE_\nParc Nacional d'Akan\n_START_SECTION_\nIndrets\n_START_PARAGRAPH_\nEl parc pot ser dividit en dues \xc3\xa0rees principals, Kawayu i Akan.\n_START_SECTION_\nKawayu\n_START_PARAGRAPH_\nEl mont I\xc5\x8d i l'Onsen Kawayu ofereixen fonts termals naturals i fumaroles de sofre. Al voltant del llac Kussharo, un llac de cr\xc3\xa0ter, hi ha el pas de Bihoro, el mont Mokoto i el mont Nishibetsu. Al llac, la pen\xc3\xadnsula de Wakoto \xc3\xa9s una \xc3\xa0rea amb altes temperatures a terra i vida salvatge adaptada de manera \xc3\xbanica. El llac Mash\xc5\xab \xc3\xa9s un llac de cr\xc3\xa0ter. \xc3\x89s un dels llacs amb m\xc3\xa9s claredat del m\xc3\xb3n, amb una visibilitat superior als 40 metres.\n_START_SECTION_\nAkan\n_START_PARAGRAPH_\nLa caldera d'Akan \xc3\xa9s una gran caldera volc\xc3\xa0nica de m\xc3\xa9s de 20\xc2\xa0km de di\xc3\xa0metre. Emergint de l'interior de la caldera hi ha el complex volc\xc3\xa0nic d'Akan, que inclou la muntanya m\xc3\xa9s alta del parc, el mont Meakan. El llac tamb\xc3\xa9 t\xc3\xa9 fang en ebullici\xc3\xb3, anomenat bokke. L'illa Churui \xc3\xa9s una de les quatre illes del llac i el lloc de l'Exhibici\xc3\xb3 Marimo i el Centre d'Observaci\xc3\xb3. El llac Onneto \xc3\xa9s al peu del mont Meakan. A prop d'all\xc3\xa0 es troba una cascada d'aigua calenta, Onneto Yu-no-taki. Des de Sokodai es pot observar el llac Penketo i el llac Panketo. L'observatori del mont Hakuto, el mont Kikin, el pas de Tsurumi, i l'observatori de la riba del llac Akan ofereix panorames de la zona circumdant. Al riu Akan hom veu la boca del riu Takiguchi com si flu\xc3\xads dins del llac Akan des del pont de Takimi. Als voltants tamb\xc3\xa9 trobem els llacs Jiro i Taro."